Eelmisel pühapäeval läks siin aruteluks, et kust Orissaares siis vanasti seda kangast osteti – Universaal oli selle poe nimi :). Ja nüüd teema-arenduseks lisan siia ka oma 8. klassi lõpukleidi. Punasepõhjaline atsetaatsiidist lilleline oli pärit ikka kauplusest Universaal ja tervele lennule ühesugune :). Enne lõpetamist pandi terve rull poes kinni ja iga tüdruk sai siis paraja jupi osta. Kleidi tegin ise. Nagu näete, moes olid satsid. Talje saavutamiseks olen vöökohale iga 5 cm järel ühe nöörvoldi teinud. Nojah. Talje vormistamisega pole nüüd probleemi – seda pole.
#000000
Ehee, möödunud on umbestäpselt peaaegu 45 aastat ja mida nüüd – jälle satsid. Olgu-olgu, vähemalt mitte punaselillelised... 10 aastat tagasi poleks küll tahtnud uskuda, et sellises vanuses hakkan rõivastele satse õmblema, aga näe, mis trendid teevad, kusjuure lai ja satsidega, see varjab päris hästi igasugu päästerõngaid, mis pikema aja jooksul kohalikust toidupoest endale muretsetud on.
#000001
Mereroheline viskooskleit satsidega ja hallikasrohelise mustriga pluus-tuunika, ikka satsiga. Õhuke viskoos on satsiks just parasjagu hea, ei tekita väga sellist heinakuhjakese tunnet, vaid vaba langemise mõjul kukub kenasti allapoole.
#000002
Tegelikult ma natuke luiskasin nüüd ka. Ma ei õmmelnudki neid satsikesi täna, vaid juba veidikene varem. Täna on hoopis nii, et olen kevadisel koristustööl Orissaares ja siin pole ma juba ammu midagi õmmelnud. Vaatasin siis kappi, et mida kangast on, võtsin esimese, mis poole aasta eest siia kardinateks tõin ja millest ikkagi kardinaid ei saanud. Üks seisev riidepakk jälle vähem ja üks armas puuvillane lilleline tekikott rohkem :)
#000003
Jah, paljud tekikotid on tõesti väheke nihkes ülesehitusega. Olen siiani mõelnud, et kui profid ei saa seda kandilist asja sirgelt õmmeldud, siis mul ei maksa proovidagi. Ja triigin neid vildakaid püüdlikult edasi. tumetume
#000005
you say tìoraidh, I say hello
Strategi disiplin acara dengan banyak kegiatan rumah lainnya
Audru neotud lõngadega rahvarõivaseelikud / Traditional skirts with weft ikat patterns from Audru parish
Project bags - learning how to use our sewing machine
#000006